open-index/open-wikipedia-markdown huggingface dataset:
தபஸ்ஸம் அத்னன்

**தபஸ்ஸம் அத்னன்** (*Tabassum Adnan*) (பிறப்பு 1977) சுவாத் பள்ளத்தாக்கிலிருந்து வந்த பாக்கித்தானின் பெண்கள் உரிமை ஆர்வலர் ஆவார். பாக்கித்தானிய பெண்களுக்கு நீதி தேடுவதில் இவர் மேற்கொண்ட முயற்சிகளுக்காக அமெரிக்க வெளியுறவுத்துறையின் 2015ஆம் ஆண்டு சர்வதேச வீரதீர பெண்கள் விருதை வென்றார்.

## சுயசரிதை
தபஸ்ஸம் அத்னன் 1977 இல் பிறந்து பாக்கித்தானின் சுவாத் பள்ளத்தாக்கில் வளர்ந்தார். இவருக்கு 13 வயதிலே திருமணமாகி நான்கு குழந்தைகளுக்கு தாயானார். மேலும், குடும்ப வன்முறையால் பாதிக்கப்பட்டார். இவர் தனது 20 வயதில் கணவரை விவாகரத்து செய்தபோது. வீடற்றவராகவும், ஆதரவு இல்லாமலும் இருந்தார்.
 
## பணிகள்
இவர் ஒரு உள்ளூர் உதவிக் குழுவால் நடத்தப்படும் பெண்கள் அதிகாரமளித்தல் திட்டத்தில் கலந்து கொண்டார். முடிவெடுக்கும் செயல்முறைகளில் பங்கேற்க பெண்களின் திறனை மாற்றுவதற்கான பணிகளை செய்ய இது இவருக்கு ஊக்கமளித்தது. ஆரம்பத்தில் இவர் ஆண்கள் மட்டுமே பிரதானமாக செயல்படும் சுவாத் அமன் ஜிர்கா எனப்படும் சபையை அணுகினார். ஆனால் நிராகரிக்கப்பட்டார். ஜிர்காக்கள் என்பது பாரம்பரிய முறைசாரா நீதிமன்றங்களாகும். அவை *கிசாக்கள்*, பழிவாங்கும் சட்டங்கள், மற்றும் முறையான நீதி முறைகள் அல்லது காவல் நடைமுறைகளை மாற்றுவதை நோக்கமாகக் கொண்டிருக்கவில்லை என்றாலும், பெரியவர்களின் முடிவுகள் சமூக ரீதியாக மதிக்கப்படுகின்றன. மேலும் அவை பெரும்பாலும் நீதித்துறையை பாதிக்கின்றன.

## பெண்கள் ஜிர்கா
மே 2013 இல், அத்னன் தனது சொந்த ஜிர்காவைத் தொடங்கினார். நாட்டில் பெண்கள் முதன்முதலில் இதை வழி நடத்தினர். பாரம்பரியமாக, இப்பகுதியில் பெண்கள் ஆண்களின் தகராறுகளைத் தீர்ப்பதற்குப் பயன்படுத்தப்படுகிறார்கள். பெண்களுக்கு அதிக சக்தி இல்லாததால், தனது குழு செயல்பட அதிகாரிகளுக்கு அழுத்தம் கொடுக்க வேண்டும் என்பதை அத்னன் உணர்ந்தார். பாதிக்கப்பட்டவர்களுக்கு சட்ட உதவி வழங்கும் போது செயல்படுமாறு இவரது 25 உறுப்பினர்களைக் கொண்ட அனைத்து பெண்கள் ஜிர்காகளும் காவல்துறைக்கும்  பாரம்பரிய நீதிமன்ற முறைக்கும் அழுத்தம் கொடுக்கிறது.

## விருதுகள்
2013 ஆம் ஆண்டில், அத்னனுக்கு மனிதப் பாதுகாவலர்கள் விருது வழங்கப்பட்டது. 2014 ஆம் ஆண்டில் இவர் என்-அமைதி அதிகாரமளித்தல் விருதுக்கு பரிந்துரைக்கப்பட்டார். 2015 ஆம் ஆண்டில், இவர் அமெரிக்காவின் சர்வதேச வீரதீரப் பெண்கள் விருதை வென்றார். 2016இல் இவர் நெல்சன் மண்டேலா விருதையும் வென்றுள்ளார்.

## மேற்கோள்கள்

பகுப்பு:பஷ்தூன் மக்கள்
பகுப்பு:வாழும் மக்கள்
பகுப்பு:1977 பிறப்புகள்
பகுப்பு:பாக்கித்தானியப் பெண்ணியவாதிகள்
தபஸ்ஸம் அக்லக்

**தபஸ்ஸம் அக்லக்** (Tabassum Akhlaq)  (பிறப்பு 19 மே 1964) (தபஸ்ஸம் அஃப்ரிடி என்றும் தபஸ்ஸம் அக்லக் மாலிகாபாடி என்றும் அழைக்கப்படும் இவர்  பாக்கித்தானைச் சேர்ந்த ஒரு கவிஞரும், எழுத்தாளரும், கட்டுரையாளரும், நிகழ்ச்சி அமைப்பாளரும் ஆவார். இவர் ஜோசு மாலிகாபாடியின் பேத்தியுமாவார்.  ஜோசு நினைவு குழுவின் நிறுவனர் தலைவராகவும் இருக்கிறார்.

## ஆரம்ப கால வாழ்க்கை
இவர், சஜ்ஜாத் ஐதர் கரோஷ் மற்றும் அன்வர் பேகம் ஆகியோருக்கு 1964 மே 19 அன்று பாக்கித்தானின் கராச்சியில் பிறந்தார். இவரின் தந்தை புரட்சிகர உருது கவிஞரான ஜோசு மாலிகாபாடியின் ஒரே மகனாவார். இவரின் தாயார் ஜூனாகத் சுதேச மாநிலத்தின் நவாபின் முன்னாள் அமைச்சரின் மகளாவார். இவரது தாத்தா அப்போதைய பாக்கித்தானின் குடிய்ரசுத் தலைவரான அயூப்கானால் தடை செய்யப்பட்டோர் பட்டியலில் சேர்க்கப்பட்ட பின்னர், இவரின் தந்தையின் வணிகம் தடை செய்யப்பட்டு அனைத்து சொத்துக்களும் பறிமுதல் செய்யப்பட்டது.

இவரது குழந்தை பருவம் பெரும்பாலும் வறுமையிலேயே கழித்தன. இந்தக் காலகட்டத்தில், இவரின் தந்தை உளப் பிறழ்ச்சிக்கு ஆளானார். மேலும் இவரின் தாயார் மனப்பித்துக்கு ஆளான போது தனது சகோதரர்களை கவனித்துக் கொள்ள வேண்டியிருந்தது. பின்னர்,  கராச்சியில் உள்ள பாக்கித்தான் மாதிரி பள்ளியில் தனது ஆரம்பக் கல்வியை முடித்தார்.

1973 ஆம் ஆண்டில், ஜோசு மாலிகாபாடியுடன் வசிக்க இவரது குடும்பத்தினர் இஸ்லாமாபாத்துக்குச் சென்றனர். அங்கு, இடைநிலைக் கல்விக்காக இஸ்லாமாபாத்தின் எஃப் -7 / 2, எஃப்.ஜி கல்லூரியில் சேர்ந்தார். அங்கு இவரது தாத்தா ஜோசு மாலிகாபாடியின் கவிதைகளால் இவர் ஈர்க்கப்பட்டார். இவர் 12 வயதிலேயே புதுக்கவிதைகளை எழுதத் தொடங்கினார். அந்த நேரத்தில், இவரது வீட்டில் இலக்கியக் கூட்டங்கள் தவறாமல் நடத்தப்பட்டன. இந்த கூட்டத்தில் இவர் தவறாமல் கலந்துகொண்டார். இந்தத் தாக்கங்களின் விளைவாக, மெதுவாக தனது சொந்த எழுத்து நடையை வளர்த்து, படிப்படியாக ஒரு முதிர்ந்த கவிஞராக வளர்ந்தார். இவர் தனது கல்லூரியில் பல்வேறு கவிதை மற்றும் உரைநடை போட்டிகளில் கலந்து கொண்டார். இவர் தனது பட்டப்படிப்பை ( உருது மற்றும் வரலாற்றில் இளங்கலை) 1982 இல் இஸ்லாமாபாத்தின் எஃப் -7 / 2, எஃப்.ஜி கல்லூரியில் முடித்தார்.

## சொந்த வாழ்க்கை
இவர் ஏப்ரல் 29, 1984 அன்று  தொழில்முனைவோரான அக்லக் அகமது மாலிக் என்பவரை மணந்தார். திருமணத்திற்குப் பிறகு இராவல்பிண்டிக்கு இடம் பெயர்ந்த இவருக்கு நான்கு குழந்தைகள் உள்ளனர்.

## கவிஞர்
இவர், உள்ளூர், தேசிய மற்றும் சர்வதேச நிகழ்வுகளில் தீவிர கவிஞராகவும், பேச்சாளராகவும் கட்டுரையாளராகவும் இருக்கிறார். காதல், மதம், தனிமை மற்றும் அமைதி ஆகியவை இவரது கவிதைகளின் முக்கிய கருப்பொருள்கள் ஆகும். இவரது நான்கு கவிதை புத்தகங்கள் அச்சிடுதல், வெளியிடுதல், சரிபார்த்தல் அல்லது இசையமைத்தல் ஆகியவற்றின் கட்டத்தில் உள்ளன. ஜோசு மாலிகாபாடியின் சுயசரிதையை வெளியிடுவதிலும் அவரது கட்டுரைகளின் தொகுப்பிலும் இவர் பணியாற்றி வருகிறார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:பாகிஸ்தானியக் கவிஞர்கள்
கவாரி

வலது|267x267px| ஜிப்சி வர்த்தகர் மீனா கொள்ளைக்காரர்களால் தடுக்கப்படுகிறார்
**கவாரி** (Gavari) காவ்ரி  எனவும் அழைக்கப்படும்  இந்திய  மாநிலமான ராஜஸ்தானின் மேவார் பகுதியில் 40 நாள்கள் கொண்டாடப்படும் ஒரு விழாவாகும். நீண்ட நாள்  விழாவானது ஒவ்வொரு ஆண்டும் சூலை முதல் செப்டம்பர் வரை கொண்டாடப்படுகிறது . 

## கவாரி பருவம்
வலது|thumb| கிராமப்புற ஜெய்சமந்த் குழுவில் இருந்து முகமூடி அணிந்த கவாரி புடியா உருவம்
ஒவ்வொரு ஆண்டும், மேவாரின் பில் சமூகங்களைச் சேர்ந்த போபா ஷாமன்கள் தங்கள் கிராமவாசிகளுக்கு கவாரி சடங்கை செய்ய அனுமதிக்கும்படியும், பல வார சுற்றுப்பயணங்களுக்கு அவர்களுடன் செல்லும்படியும் தேவிக்கு வேண்டுகோள் விடுக்கின்றனர். கடவுளின் ஒப்புதலுக்கான சராசரி காத்திருப்பு நேரம் சுமார் 4–5 ஆண்டுகள் ஆகும். மேலும் சடங்கு சுழற்சி தொடங்கியதும், ஒவ்வொரு தினசரி விழாவிற்கும் முன்பு தேவியும் வெற்றிகரமாக அழைக்கப்படுகிறார். ஒன்று அல்லது அதற்கு மேற்பட்ட குழு உறுப்பினர்கள் இருக்கும்போது மட்டுமே நடன நாடகங்கள் தொடங்கி சடங்கு தொடர முடியும்.

பங்கேற்கும் 25-25 சமூகங்கள் ஒவ்வொன்றும் 20-80 உறுப்பினர்களைக் கொண்ட தனது சொந்த கவாரி குழுக்களை உருவாக்கி அனுப்புகின்றன. இக்குழுக்கள் 600க்கும் மேற்பட்ட நாள்களுக்கு கிராம விழாக்களை நடத்துகின்றன. 

40 நாள் காவரி பருவத்தில், அனைத்து கலைஞர்களும் உயிருள்ள பூமியுடனும், தெய்வீக ஆவியுடனும் பயபக்தியுடன் தொடர்பு கொள்ள கடுமையான விரத நடவடிக்கைகளை மேற்கொள்கின்றனர் .  அவர்கள் காமம், மது, இறைச்சி போன்றவற்றை மட்டுமல்லாமல், காலணிகள், படுக்கைகள், குளித்தல் மற்றும் கீரைகள் சாப்பிடுவதையும் தவிர்க்கிறார்கள் (இது பூச்சிகளின் வாழ்க்கைக்கு தீங்கு விளைவிக்கும்). இப்பருவத்தில் ஒவ்வொரு நாளும் ஒரே ஒரு வேளை உணவை மட்டுமே அவர்கள் சாப்பிடுகிறார்கள்.  

இறுதி நாட்களில், ஒவ்வொரு குழுவும் கடைசி செயல்திறன் மற்றும் நிறைவு விழாக்களுக்காக தனது சொந்த கிராமத்திற்குத் திரும்புகின்றன. தெய்வத்தின் கருவுறுதலை அவற்றின் நீர்நிலைகளுக்கும், இரவு முழுவதும் கொண்டாடும் கொண்டாட்டங்களுக்கும் திருப்பி அனுப்ப ஒரு மூழ்கும் சடங்குடன் சுழற்சி முடிகிறது.

## மேலும் காண்க
* நாட்டுப்புற மதம்
* இயற்கை வழிபாடு

## மேற்கோள்கள்

## வெளி இணைப்புகள்
* Mewar Gavari Facebook page
* Gavari.info website 

பகுப்பு:இராஜஸ்தான் பண்பாடு
முருகப்பா குழுமம்

**முருகப்பா குழுமம்** (Murugappa Group) இந்தியாவில் உள்ள மிக முக்கியமான பல தொழில்களை செய்யும் நிறுவன கூட்டமைப்பு ஆகும்.  இது 1900 ஆம் ஆண்டு துவங்கப்பட்டது, இதன் மதிப்பு ₹36,893 கோடிகள் ஆகும்.  சென்னையை தலைமையிடமாக கொண்டு செயல்பட்டு வருகிறது. 

## மேற்கோள்கள்

பகுப்பு:சென்னையை மையமாகக் கொண்ட நிறுவனங்கள்
பகுப்பு:வணிக நிறுவனங்கள்
பகுப்பு:இந்திய தொழிற் குழுமங்கள்
பகுப்பு:முருகப்பா குழுமம்
ஜலக் மன் கந்தர்வா

**ஜலக் மன் கந்தர்வா** (Jhalak Man Gandarbha) (சூலை 29, 1935/12 வைசாக்கி 1922 &ndash; நவம்பர் 23, 2003  ) நேபாள நாட்டுப்புற பாடகர்களில் மிக முக்கியமானவர். அவர் கெய்ன் கீதம் அல்லது கந்தர்வ சங்கீதத்துக்காக பிரபலமாக இருந்தார். இது ஒரு பிரபலமான நாட்டுப்புற பாடல், நேபாளத்தின் கெய்ன் அல்லது கந்தர்வ இனத்தவர்கள் மட்டுமே பாடியது. கெய்ன் பாடலைப் பதிவுசெய்த முதல் கெய்ன் பாடகரான இவர், பழங்குடி மற்றும் சாதாரண மக்களின் குரலை வெகுஜன ஊடகங்களில் கொண்டுவந்ததற்காக மதிக்கப்படுகிறார். *அமலே சோத்லின் நி ... (மாமா கேட்கலாம் ...)* எனற பாடல் இவரது மிகவும் பிரபலமான பாடலாகும். இது நேபாள சிப்பாய் வெளிநாட்டு போர்க்களத்தில் இறந்ததைக் குறிக்கிறது.

ஜலக் மன் கந்தர்பா 1935 ஆம் ஆண்டில் கந்தர்வக் குலத்தைச் சேர்ந்த ஒரு குடும்பத்தில் பிறந்த இவர், தனது தந்தையிடமிருந்து ஆரம்பத்தில் பாடவும், நடனமாடவும், இசையை வாசிக்கவும் கற்றுக்கொண்டார். தனது வாழ்வாதாரத்திற்காக ஒன்பது வயதிலிருந்தே நேபாள கிராமங்களில் பாடத் தொடங்கினார். கந்தர்வர்கள் ஜியாவேர், கியாலி கீதம், மற்றும் கர்கா போன்ற பல்வேறு வகையான நாட்டுப்புற இசைகளை இசைக்கிறார்கள் (ஒருவரின் செயல்களைப் புகழ்ந்து எழுத எழுதப்பட்ட பாடல்கள்). இவர்கள் தெய்வங்களுக்காகவும் இசைக்கிறார்கள். இவர்களிடம் சாரங்கி என்ற தனித்துவமான நான்கு சரம் கொண்ட கருவி உள்ளது. இவர்கள் சாரங்கியை இசைத்து, கிராமத்தைச் சுற்றி பாடுகிறார்கள். இதனால் சமூகத்தை மகிழ்விக்கிறார்கள்.

## மேற்கோள்கள்

பகுப்பு:2003 இறப்புகள்
பகுப்பு:1935 பிறப்புகள்
பகுப்பு:நேபாள நாட்டுப்புறப் பாடகர்கள்
பிஷ்ணு மாகி

**பிஷ்ணு மாகி** (Bishnu Majhi) ( பிறப்பு 1986) ஒரு நேபாளி நாட்டுப்புறப் பாடகராவார். நேபாளத்தில் அதிக சம்பளம் வாங்கும் பாடகியான இவர், தனது 15 ஆண்டு பாடகர் வாழ்க்கையில் 5,000க்கும் மேற்பட்ட பாடல்களைப் பதிவு செய்துள்ளார், "சிட்டல் டைன் பிபால் சாமி சா", "டிரைவர் டேய் மேன் பரியோ மலாய்", "லாலுபேட் நுக்யோ பூண்டிரா", "புர்பகோ மெச்சி நி ஹம்ராய் ஹோ, *பாசிம் மகாகலி நி ஹம்ராய் ஹோ*, "ரூமல் ஹல்லாய் ஹல்லாய்" போன்ற பல பாடல்கள் இதில் அடங்கும்.  2018இல் வெளியான இவரது பாடல் "சால்கோ பாட் தபரி ஹுனி" யூடியூப்பில் 60 மில்லியனுக்கும் அதிகமான பார்வைகளைக் கொண்ட நேபாளி நாட்டுப்புறப் பாடலாக அமைந்தது. பண்பலை இசை விருதுகள் , காளிகா பண்பலை விருதுகள் ஆகியவற்றை பெற்றுள்ளார்.

## ஆரம்ப வாழ்க்கை
கிராமப்புற சியாங்ஜாவில் ஒரு ஏழைக் குடும்பத்தில் பிறந்த இவர், ஐந்தாம் வகுப்பு வரையே கல்வி கற்றார். மேலும் 13 வயதிலேயே பொது நிகழ்ச்சிகளில் பாடத் தொடங்கினார். 2004 ஆம் ஆண்டில் காட்மாண்டுவில் தனது தொழில் வாழ்க்கையைத் தொடங்கியபின், சுந்தர்மணி அதிகாரியின் உதவியுடன் இவர் விரைவில் புகழ் பெற்றார். பின்னர் அவரை திருமணம் செய்து கொண்டார். 
## சர்ச்சையான வாழ்க்கை
இவர் தனது தொழில் வாழ்க்கையின் தொடக்கத்திலிருந்து தன்னை வெளிபடுத்தாத ஓர் வாழ்க்கையை வாழ்ந்து வருகிறார். கணவர் மூலமாக மட்டுமே இவரைத் தொடர்பு கொள்ள முடியும். இவரின் கணவர் இவரது தொழில் வாழ்க்கையின் ஒப்பந்தங்கள், அட்டவணை மற்றும் தகவல்தொடர்புகள் அனைத்தையும் நிர்வகித்து வருகிறார். பொது வெளிக்குச் செல்லும் போது, இவர் தனது முகத்தை துணியால் மறைத்துக் கொள்கிறார். தேசிய மற்றும் சர்வதேச அளவில் அதிக தேவை இருந்தபோதிலும், இவர் இசை நிகழ்ச்சிகளை வழங்குவதில்லை அல்லது பிற பொது நிகழ்ச்சிகளில் கலந்து கொள்வதில்லை.  விளம்பரத்திற்காக வெளியிடப்பட்ட ஒரே ஒரு புகைப்படம் மட்டுமே இவரிடம் உள்ளது. இவர் சமூக ஊடகங்களில் பங்கேற்பதில்லை. நேர்காணல்கள் எதுவும் வழங்கவில்லை. இவர் நேபாளி இசையின் "அநாமதேய சூப்பர் ஸ்டார்"  அல்லது "மர்ம ராணி" என்று குறிப்பிடப்படுகிறார்.

பொது வாழ்க்கையிலிருந்து விலகி இருப்பது இவர் தனது கணவனால் கட்டுப்படுத்தப்பட்டு துஷ்பிரயோகம் செய்யப்பட்டிருக்கலாம் என்ற ஊகத்தைத் தூண்டியது. இது சியாங்ஜாவின் தலைமை மாவட்ட அதிகாரி தலையிட வழிவகுத்தது. இந்த இணை 6 சனவரி 2019 அன்று மாவட்ட நிர்வாக அலுவலகத்தில்  விசாரிக்கப்பட்டது, அங்கு இவர் 11 ஆண்டுகளுக்குப் பிறகு தனது தந்தையுடன் மீண்டும் இணைந்தார். காவல்துறையினரின் கூற்றுப்படி, ஒரு முறையான கல்வி இல்லாததும், படித்த தனது கணவரின் சிறந்த முடிவுகளில் தான் வைத்திருந்த நம்பிக்கை ஆகியவையே இந்த வாழ்க்கையைத் தேர்ந்தெடுப்பதற்கு காரணம் என்று கூறினார். உடல் பரிசோதனைக்காக முகமூடியை அகற்றும்படி இவரிடம் கேட்கப்பட்டது. இவரது முகத்தில் உடல் ரீதியான வன்முறைக்கான அறிகுறிகள் எதுவும் இல்லை என்று காவல்துறை கூறியது. நேர்காணல் செய்தவர்களில் ஒருவரான காவல் கண்காணிப்பாளர் இராஜ்குமார் லாம்சால், இவரிடம் கேட்கப்பட்ட பெரும்பாலான கேள்விகளுக்கு இவரின் கணவர் அதிகாரியே பதிலளித்தார் என்றும், இவர் ஒரு சுதந்திரமான வாழ்க்கை வாழ்கிறார் என்று முடிவு செய்வது கடினம் என்றும் கூறினார்.

## மேற்கோள்கள்

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:நேபாளப் பெண்கள்
பகுப்பு:நேபாள நாட்டுப்புறப் பாடகர்கள்
கோ. வில்வபதி

**கோ. வில்வபதி** (*Ko.Vilvapathi*) இந்தியாவின் தமிழ்நாட்டைச் சேர்ந்த கல்வியாளர், எழுத்தாளர், பதிப்பாளர் என்ற பன்முகங்கள் கொண்ட ஒரு தமிழறிஞராவார். இலக்கியம், இலக்கணம் கற்பிப்பதில் இவர் சிறந்து விளங்கினார். இவர் தலைமையில்தான் மாணவர் மன்றப் பொன் விழா, மயிலை சிவமுத்து சிலை திறப்பு விழா, கட்டடத் திறப்பு விழா  போன்ற விழாக்கள் நடைபெற்றன.

திருமுருகாற்றுப்படை, சிறுபாணாற்றுப்படை, பெரும்பாணாற்றுப்படை ஆகிய சங்க இலக்கிய நூல்களுக்கும்  கம்பராமாயணத்தின் பால காண்டம், அயோத்தியா காண்டம்  ஆகிய பகுதிகளுக்கும் தெளிவுரை எழுதியுள்ளார். 
காலத்திற்கு ஏற்றவாறு தமிழ் மொழியின் மாறுதலையும் வளர்ச்சியையும் உணர்ந்து, தம் உரையில் உரிய எடுத்துக்காட்டுகளையும் தேவையான மேற்கோள் களையும் குறிப்பிட்டு எழுதுவது கோ. வில்வபதியின் தனித்திறனாகும்.

மாணவர் மன்றத்தின் தலைவராக தொண்டு செய்த மயிலை சிவமுத்து வில்வபதியை மன்றக் கண்மணி என்றும் உரைமணி என்றும் பாராட்டிச் சிறப்பித்துள்ளார்.

புலவர் கோ. வில்வபதி செந்தமிழ்ச்செம்மல், பெரும்புலவர் கோ.வில்வபதி என்று பல பெயர்களால் அடையாளப்படுத்தப்பட்டார். தமிழ் நாட்டுப் பாடநூல் நிறுவனத்தின் நூலாசிரியராகவும் மேலாய்வாளராகவும் பணிபுரிந்தார். நித்திலக் குவியல் என்னும் திங்கள் இதழின் ஆசிரியராகப் பணியாற்றியுள்ளார்.
## வாழ்க்கைக் குறிப்பு
திருவண்ணாமலை மாவட்டம் செய்யாறு நகரத்தில் கோவிந்தசாமி அபரஞ்சி தம்பதியருக்கு 1921 ஆம் ஆண்டு சூன் மாதம் பனிரெண்டாம் தேதி வில்வபதி பிறந்தார்.
 
திருவையாற்று அரசர் கல்லூரியில் பயின்று புலவர் வகுப்பில் இடை நிலைத் தேர்வில் முதல் நிலையும், இறுதி நிலைத் தேர்வில் இரண்டாம் நிலையும் பெற்றார்.

சென்னை, இந்து  தியலாஜிகல்  மேனிலைப் பள்ளியில் 37 ஆண்டுக்காலம் தமிழாசிரியராகப் பணியாற்றி ஓய்வு பெற்றுள்ளார். 
 
பெரும்புலவர் என்று அழைக்கப்பட்ட கோ.வில்வபதி 5-10-1991 அன்று காலமானார்.

## எழுதிய நூல்கள்
# சிலையாகி நிற்கும் செம்மல்கள்
# காவிரி
# நன்னெறி  கதைகள்
# கம்ப இராமாயணம் பால காண்டம் தெளிவுரை
# முல்லை பாட்டு இனிய எளிய உரை.
# குறள் விளக்க கதைகள்.
# திருக்குறள் விளக்கவுரை
# மூவர் தமிழ் வாசகம்
# கௌதம புத்தர் (நாடகம்)
# மூவர் தமிழ் இலக்கணம்
# முல்லைப்பாட்டு –இனிய எளிய உரை
# நன்னூல் மூலமும் உரையும்

## மேற்கோள்கள்

பகுப்பு:1921 பிறப்புகள்
பகுப்பு:1991 இறப்புகள்
பகுப்பு:திருவண்ணாமலை மாவட்ட மக்கள்
பகுப்பு:தமிழக எழுத்தாளர்கள்
பகுப்பு:கல்வியாளர்கள்
பகுப்பு:தமிழறிஞர்கள்
சையித் மும்தாஸ் அலி

**சையித் மும்தாஜ் அலி தேவபந்த்** (**Sayyid Mumtaz Ali Deobandi)** (27 செப்டம்பர் 1860 - 15 சூன் 1935) இந்திய சுன்னி இசுலாம் அறிஞரும், பத்தொன்பதாம் நூற்றாண்டின் பிற்பகுதியில் பெண்கள் உரிமைகளை ஆதரித்தவரும் ஆவார். இவர் தாருல் உலூம் தேவ்பந்த்தின் முன்னால் மாணவராவார். இவர் தனது மனைவி முகம்மதி பேகமுடன் தொடங்கிய இதழ்களான *அக்-இ-நிஸ்வான்* , *தெஹ்ஸீப்-இ-நிஸ்வான்* ஆகிய இரண்டும் பெண்கள் உரிமைகள் தொடர்பான முன்னோடி படைப்புகள் என்று கூறப்படுகிறது 

## சுயசரிதை
சையித் மும்தாஜ் அலி செப்டம்பர் 27, 1860 அன்று தேவபந்தில் பிறந்தார்.  இவர் மகமூத் ஹசன் தேவந்தின் சகாவாகவும் சமகாலத்தவராகவும் இருந்தார். மேலும் தாருல் உலூம் தேவ்பந்த்தில் முகம்மது யாகூப் நானௌடாவி மற்றும் முகம்மது காசிம் நானௌடாவி ஆகியோருடன் படித்தார் . 

தேவ்பந்த்தில் பட்டம் பெற்ற பிறகு, இவர் லாகூருக்குச் சென்று "தாருல் இஷாத்" என்ற பதிப்பகத்தை நிறுவினார். சூலை 1, 1898 இல், இவர் தனது மனைவி முகம்மதி பேகம்மை ஆசிரியராகக் கொண்டு *தெஹ்ஸீப்-இ-நிஸ்வான்* என்ற பத்திரிகையை வெளியிட்டார்.  இந்த பத்திரிகை பின்னர் 1949இல் நிறுத்தப்பட்டது.  1898ஆம் ஆண்டில், இவர் லாகூரில் "இரிஃபா-இ-ஆம் அச்சகம் " என்ற பெயரில் ஒரு பதிப்பகத்தைத் தொடங்கினார். இது ஒரு முஸ்லிமை உரிமையாளராகக் கொண்ட லாகூரின் முதல் பத்திரிகை எனக் கூறப்பட்டது.  பின்னர், 1905ஆம் ஆண்டில், இவர் *முஷர்-இ-மாதர்* (தாயின் ஆலோசகர்) என்று ஒரு பத்திரிகையைத் தொடங்கினார். பின்னர் 1909ஆம் ஆண்டில் குழந்தைகள் இதழான *ஃபுல்* (மலர்) தொடங்கி,  உருது மொழியில் குழந்தைகள் இலக்கியத்தின் அடித்தளத்தையும் அமைத்தார். 

மும்தாஸ் அலி 1934 இல் பிரித்தானிய இந்திய அரசாங்கத்தால் "ஷம்ஸ்-உல்-உலமா" என்ற பட்டத்துடன் கௌரவிக்கப்பட்டார். 

இவர், 15 சூன் 1935 அன்று லாகூரில் காலமானார். 

## பாராட்டுகள்
அமெரிக்க வரலாற்றாசிரியர், கெயில் மினால்ட் தனது கட்டுரையில் "சையித் மும்தாஜ் அலி மற்றும் 'அக் அன்-நிஸ்வான்': பத்தொன்பதாம் நூற்றாண்டின் பிற்பகுதியில் இஸ்லாத்தில் பெண்கள் உரிமைகளுக்கான ஒரு வழக்கறிஞர்" என்று கூறினார். 'மும்தாஸ் அலியின் *அக்-இ-நிஸ்வான்* அதன் காலங்களில் சந்தேகத்திற்கு இடமின்றி முன்கூட்டியே வெகு தொலைவில் இருந்தது . எவ்வாறாயினும், முஸ்லீம் தனிப்பட்ட சீர்திருத்தத்தின் முக்கியத்துவம் குறித்த தற்போதைய விவாதத்தைப் பார்க்கும்போது, இசுலாமியச் சட்ட முறைமையில் இந்த ஆரம்பகால பெண்கள் உரிமைகளை நினைவில் கொள்வது நல்லது.   இவரது குரான் குறித்த படைப்பான *தஃபால் அல்-பயான் ஃபா மாகீத் அல்-குர்ஆன்* என்பதை பாராட்டி, ஜெருசலேமின் முன்னாள் அதிபர் முப்தி, அமீன் அல்-ஹுசைனி, "இத்தகைய புத்தகம் அரபு உலகில் கூட இல்லை" என்று கருத்துரைக்கிறார். குர்ஆனைப் பற்றிய இந்த 6 தொகுதிகள் அடங்கிய படைப்புகள் அன்வர் ஷா காஷ்மீரி, அபுல் கலாம் ஆசாத் மற்றும் சையத் சுலைமான் நட்வி உள்ளிட்ட அறிவார்ந்த நபர்களிடமிருந்தும் பாராட்டுகளைப் பெற்றன. 

## மேற்கோள்கள்

## வெளி இணைப்புகள்
* The Supremacy Myth, adapted from Sayyid Mumtaz Ali's book ''Huquq-e-Niswan'', translated to English by Javed Anand

பகுப்பு:1935 இறப்புகள்
பகுப்பு:1860 பிறப்புகள்
பகுப்பு:பெண்கள் உரிமைகள் செயற்பாட்டாளர்கள்
பகுப்பு:பத்திரிகையாளர்கள்
ஜெமிமா ரோட்ரிக்ஸ்

**ஜெமிமா ரோட்ரிக்ஸ்** (*Jemimah Rodrigues*, பிறப்பு: 5 செப்டம்பர் 2000) ஒரு இந்தியத் துடுப்பாட்ட வீராங்கனை. இந்தியப் பெண்கள் துடுப்பாட்ட அணியின் பன்முக வீராங்கனை ஆவார். 17 வயதுக்குட்பட்ட மகாராஷ்டிரா ஹாக்கி அணியில் இருந்தார்.

உள்ளூர்ப் போட்டிகளில், ஜெமிமா மும்பை பெண்கள் துடுப்பாட்ட அணிக்காக விளையாடுகிறார். இவர் 17-அகவைக்குட்பட்டோருக்கான மகாராட்டிர வளைதடிப் பந்தாட்ட அணிக்காகவும் விளையாடியுள்ளார். 2018 ஆம் ஆண்டில், இந்தியத் துடுப்பாட்டக் கட்டுப்பாட்டு வாரியத்தால் சிறந்த உள்நாட்டு இளைய பெண்கள் துடுப்பாட்டக்காரருக்கான ஜக்மோகன் டால்மியா விருது இவருக்கு வழங்கப்பட்டது.

## வாழ்க்கைக் குறிப்பு
ஜெமிமா மங்களூரைச் சேர்ந்த கத்தோலிக்கப் பெற்றோருக்குப் பிறந்தார், மும்பையில் பாண்டுப்பில் ஏனோக், எலி ஆகிய இரு சகோதரர்களுடன் வளர்க்கப்பட்டார். நான்கு வயதில், துருப்பாட்டத்தில் ஆர்வம் காட்டினார். குழந்தைகளுக்கு சிறந்த விளையாட்டு வசதிகளை வழங்குவதற்காக அவரது குடும்பம் மிக இளம் வயதிலேயே பாந்த்ரா மேற்குக்கு குடிபெயர்ந்தது. அவரின் தந்தை, இவான் ரோட்ரிக்ஸ், ஜெமிமாவின் பள்ளியில் பயிற்சியாளராகப் பணியாற்றினார். ஜெமிமா தனது சகோதரர்களுக்குப் பந்து வீசுவதில் இருந்து துடுப்பாட்டத்தில் ஈடுபாடு காட்டினார். தொடக்கத்திலிருந்தே அவருக்கு பயிற்சி அளித்த தந்தை, பள்ளியில் பெண்கள் துடுப்பாட்ட அணியை நிறுவினார். ஜெமிமா தனது இளமை பருவத்தில் வளைதடிப் பந்தாட்டம், துடுப்பாட்டம் இரண்டையும் விளையாடி வந்தார்.

ஜெமிமா மும்பை, புனித யோசப் மட உயர் பள்ளியிலும், பின்னர் ரிசுவி கல்லூரியிலும் கல்வி கற்றார்.

## துடுப்பாட்ட வாழ்க்கை
மகாராட்டிர 17 வயதுக்குட்பட்டோர் மற்றும் 19 வயதுக்குட்பட்ட துடுப்பாட்ட அணிகளுக்காக  ஜெமிமா ரோட்ரிக்ஸ் தேர்வு செய்யப்பட்டார். 2012-13 ஆம் ஆண்டில் 19 ஆம் வயதிற்கு உட்பட்டோருக்கான அணிக்குத் தேர்வானார்.

பிப்ரவரி 2018 இல் தென்னாப்பிரிக்காவுக்கு எதிரான மூன்று போட்டிகள் கொண்ட ஒருநாள் தொடருக்கான இந்திய அணியில் இவர் இடம் பெற்றார். இவர் பிப்ரவரி 13, 2018 அன்று தென்னாப்பிரிக்க அணிக்கு எதிரான பெண்கள் பன்னாட்டு இருபது 20 இல் அறிமுகமானார். இவர் 12 மார்ச் 2018 அன்று ஆஸ்திரேலியா பெண்களுக்கு எதிராக  ஒருநாள்போட்டியில்  அறிமுகமானார். இவர் உலக மகளிர் துடுப்பாட்ட கோப்பைக்கான போட்டிகளில் ஆத்திரேலிய அணிக்கு எதிரான அரை இறுதிப்போட்டியில் சதமடித்ததன் மூலம் இந்திய அணியை வெற்றிக்கு அழைத்துச் சென்றார்.

## மேற்கோள்கள்
 

## வெளி இணைப்புகள்

* 

பகுப்பு:இந்தியப் பெண்கள் இருபது20 வீராங்கனைகள்
பகுப்பு:வாழும் மக்கள்
பகுப்பு:2000 பிறப்புகள்
அனதர் ரவுண்டு

***அனதர் ரவுண்டு (ஆங்கிலம்: Another Round)*** (, "அதிகமாக குடித்தல்") 2020 ஆம் ஆண்டில் வெளிவந்த ஒரு நகைச்சுவை நாடகத் திரைப்படமாகும். இத்திரைப்படம் தாமசு வின்டர்பர்க் ஆல் எழுதி இயக்கபட்டுள்ளது. மாட்சு மிக்கெல்சன், தாமசு போ லார்சன், மாக்னசு மில்லங்கு,  மற்றும் லார்சு ரான்த் ஆகியோர் நடித்துள்ளனர்.

றொரன்றோ திரைப்படத் திருவிழாவில் 12 செப்டம்பர் 2020 அன்று வெளியிடப்பட்டது. டென்மார்க்கில் 24 செப்டம்பர் 2020 அன்று வெளியிடப்பட்டது. 93ஆவது அகாதமி விருதுகளில் மொத்தம் இரண்டு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த சர்வதேச திரைப்படம் மற்றும் சிறந்த இயக்குநர் விருதுகளுக்கு.

## மேலும் பார்க்க
* சோரன் கீர்க்கே கார்ட்

## மேற்கோள்கள்

## வெளியிணைப்புகள்
* 
* 
* 

பகுப்பு:2020 திரைப்படங்கள்
பூஜா வஸ்திரகர்

**பூஜா வஸ்திரகர்** (Pooja Vastrakar பிறப்பு 25 செப்டம்பர் 1999) ஓர் இந்தியப் பெண்கள் துடுப்பாட்ட  வீராங்கனை ஆவார். இவர் மத்தியப் பிரதேசம் மற்றும் மத்திய மண்டலத்திற்காக உள்ளூர்ப் போட்டிகளில் விளையாடுகிறார். இவர் 4 முதல் தரத் துடுப்பாட்டம், 25 பட்டியல் அ மற்றும் 17 பெண்கள் இருபது -20 போட்டிகளில் விளையாடியுள்ளார். ஒடிசாவுக்கு எதிராக மார்ச் 9, 2013 அன்று நடந்த இருபதுக்கு -20 போட்டியில் அறிமுகமானார்.

## ஆரம்ப கால வாழ்க்கை
வஸ்திரகர் தனது காலனி அருகே அங்கு விளையாடும் சிறுவர்களுடன் துடுப்பாட்டம் விளையாடத் தொடங்கினார்    பயிற்சியாளர் அசுதோஷ் ஸ்ரீவாஸ்தவா என்பவரது கீழ் பயிற்சியைத் தொடங்கினார்.

வஸ்த்ரகரின் தந்தை பிஎஸ் என் எல் இன் ஓய்வு பெற்ற ஊழியர் ஆவார். இவரின் தாயார் பத்து வயதில் இறந்தார். இவருக்கு நான்கு சகோதரிகள் மற்றும் இரண்டு சகோதரர்கள் உள்ளனர், மேலும் ஏழு உடன்பிறப்புகளில் இவர் இளையவர் ஆவார்.

## சர்வதேச துடுப்பாட்ட வாழ்க்கை
இவர் பிப்ரவரி 10, 2018 அன்று தென்னாப்பிரிக்க அணிக்கு எதிரான  பெண்கள் ஒருநாள் பன்னாட்டுத் துடுப்பாட்டப் போட்டியில் அறிமுகமானார். இவர் பிப்ரவரி 13, 2018 அன்று இதே அணிக்கு எதிராக பெண்கள் பன்னாட்டு இருபது20 போட்டியில் அறிமுகமானார்.

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார்.  2020 ஜனவரியில், ஆஸ்திரேலியாவில் நடைபெற்ற 2020 ஐ.சி.சி மகளிர் இ 20 உலகக் கிண்ணத்திற்கான இந்திய அணியில் இடம் பெற்றார்.

## சான்றுகள்


பகுப்பு:இந்தியப் பெண்கள் இருபது20 வீராங்கனைகள்
பகுப்பு:வாழும் மக்கள்
பகுப்பு:1999 பிறப்புகள்
திருமலம்பா

**திருமலம்பா** (Tirumalamba) விஜயநகர பேரரசின் கவிஞர் ஆவார். இவர் வரடாம்பிகா பரிணயம் எனும் சமஸ்கிருத நூலினை எழுதியுள்ளார். இது அச்சுத தேவ ராயன் எனும் அரசரின் திருமணம் பற்றிய கதையாகும். 

திருமலம்பா கன்னட தேசப் பற்றினைத் தூண்டும் பல கவிதைகளை எழுதினார். கன்னடத்தில் முதன்முறையாக கன்னட தேசியவாதத்தை வெளிப்படுத்தும் கவிதைகள் இவை என்று புகழ்பெற்ற கன்னட விமர்சகர் சி.என்.மங்கலா குறிப்பிடுகிறார். 

## சான்றுகள்

பகுப்பு:கன்னடக் கவிஞர்கள்
சரோஜினி பாபர்

**சரோஜினி பாபர்** ( Sarojini Babar தேவநாகரி : सरोजिनी बाबर) (ஜனவரி 7, 1920 - ஏப்ரல் 20, 2008) ஒரு மராத்தி எழுத்தாளர் மற்றும் இந்தியாவின் மகாராஷ்டிராவைச் சேர்ந்த அரசியல்வாதி ஆவார்.

1920 ஆம் ஆண்டு ஜனவரி 7 ஆம் தேதி மகாராஷ்டிராவின் சாங்லி மாவட்டத்தில் பாகனி நகரில் பாபர் பிறந்தார். இஸ்லாம்பூரில் உயர்நிலைப் பள்ளி படிப்பை முடித்த பின்னர் , புனேவில் உள்ள எஸ்.பி. கல்லூரியில் சேர்ந்தார், 1944 இல் மும்பை பல்கலைக்கழகத்தில் இளங்கலை பட்டம் பெற்றார். பின்னர், மும்பை பல்கலைக்கழகத்தில் தனது முதுகலை மற்றும் முனைவர் பட்டங்களையும் பெற்றார்.

இவர் 1952–57 மற்றும் 1963-66 காலங்களில் மகாராஷ்டிரா மாநில சட்டமன்ற உறுப்பினராக இருந்தார். இவர் 1968–74 காலப்பகுதியில் இந்திய மாநிலங்களவையில் உறுப்பினராக இருந்தார்.

## இலக்கியப் பணி

### புதினங்கள்

* *கமலாச் ஜேல்* (कमळाचं) (1946)
* *அஜிதா* () (1953)
* *அதாவதி தேவதே சங்கதே* (आठवतंय तेवढं सांगते) (1955)
* *சுயம்வர்* (स्वयंवर) (1979)
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2008 இறப்புகள்
பகுப்பு:1920 பிறப்புகள்
பகுப்பு:மராத்தி எழுத்தாளர்கள்
பகுப்பு:மகாராட்டிர சட்டமன்ற பெண் உறுப்பினர்கள்
ஜானகி ராம்

**ஜானகி ராம்** (Janaki Ram) ஓர் இந்திய-அமெரிக்க எழுத்தாளர் ஆவார், இவர் சுயசரிதைகளையும் சிறுகதைத் தொகுப்புகளையும் எழுதியுள்ளார், அத்துடன் ஆசிய கலை ஏலங்களில் ஒரு முக்கிய நபராகவும் உள்ளார். இவர் வி.கே.கிருஷ்ண மேனன் மற்றும் சர் சி.பி.இராமசாமி ஆகியோரின் உறவினர் ஆவார். எழுத்துலக வாழ்க்கைக்கு முன்னர் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் நிறுவனராக இருந்தார்.

## சான்றுகள்


பகுப்பு:வாழும் மக்கள்
பகுப்பு:அமெரிக்க இந்துக்கள்
பாசி (சாதி)

**பாசி** (Pasi) (பாஸி என்றும் உச்சரிக்கப்படுகிறது) என்பது இந்தியாவின் தலித் (பட்டியல் சாதியினரும் பட்டியல் பழங்குடியினரும்|தாழ்த்தப்பட்டோர்) சமூகமாகும். இவர்களின் பாரம்பரியத் தொழிலான கள்ளு இறக்குவதிலிலிருந்து இவர்களை பாசி எனக் குறிப்பிடப்படுகின்றனர். பாசி குஜ்ஜார், கைத்வாக்கள், போரியா எனவும் பிரிக்கப்பட்டhallo

.  இவர்கள் தெலங்காணாவில் இதர பிற்படுத்தப்பட்ட வகுப்பினர் என வகைப்படுத்தப்பட்டுள்ளனர். இவர்கள் வட இந்திய மாநிலங்களான பீகாரிலும், உத்தரபிரதேசத்திலும் முக்கியமாக வாழ்கின்றனர்.

## சொற்பிறப்பியல்
ஆங்கிலோ-இந்திய நாட்டுப்புறக் கதைகளின் ஆய்வு மற்றும் ஆவணங்களில் முக்கிய நபராக இருந்த வில்லியம் க்ரூக்கின் கூற்றுப்படி, பாசி என்ற சொல் "பாஷிகா" என்ற சமசுகிருத வார்த்தையிலிருந்து உருவானது. தங்களது கைகளைக்கொண்டு சப்தம் எழுப்பிக்கொண்டே பனைமரத்திலிருந்து கள்ளு இறக்குவது பாசி சமூகத்தின் அசல் தொழில். இருப்பினும், இந்தியாவின் பிற சாதிக் குழுக்களைப் போலவே, இவைகளும் ஒரு புராணக் கதையைக் கொண்டுள்ளன. விஷ்ணுவின் அவதாரமான பரசுராமரின் வியர்வையிலிருந்து தோன்றியதாக இவர்கள் கூறுகின்றனர். *பாசினா* என்ற இந்தி வார்த்தைக்கு வியர்வை என்ற பொருளில் இதற்கு ஆதரவு இருப்பதாக இவர்கள் கூறுகின்றனர். மேலும் இது இவர்களை சத்திரியர் என்ற கூற்றுக்கு மேலும் வழி வகுக்கிறது.

## மக்கள் தொகை
இவர்கள் முக்கியமாக வட இந்திய மாநிலங்களான பீகார் மற்றும் உத்தரபிரதேசத்தில் வாழ்கின்றனர். இவர்களின் பாரம்பரிய தொழில் பன்றிகளை வளர்ப்பதாகும். இவர்கள், வட இந்திய மாநிலங்களில் பெரும்பாலான பாசிகள் இந்திய அரசால் தாழ்த்தப்பட்டோர் என வகைப்படுத்தப்பட்டுள்ளனர். 2001 இந்திய மக்கள் தொகை கணக்கெடுப்பில், இவர்கள் உத்தரபிரதேசத்தில் இரண்டாவது பெரிய தலித் குழுவாக பதிவு செய்யப்பட்டனர். அந்த நேரத்தில், இவர்கள் மாநிலத்தின் தலித் மக்களில் 16 சதவீதத்தினராக இருந்தனர். பெரும்பாலும் அவத் பிராந்தியத்தில் வசித்து வந்தனர். 2011ஆம் ஆண்டிற்கான இந்திய மக்கள் தொகை கணக்கெடுப்பில் இவர்களின் மக்கள் தொகை 6,522,166 ஆக பதிவாகியுள்ளது. இந்த எண்ணிக்கையில் தர்மாலியும் அடங்கும்.

## மேற்கோள்கள்

## மேலும் படிக்க
*
*
*

பகுப்பு:சாதிகள்
அரக்கோணம் இரட்டைப்படுகொலை வழக்கு 2021

**அரக்கோணம் இரட்டைப்படுகொலை வழக்கு 2021** என்பது இராணிப்பேட்டை மாவட்டம் அரக்கோணம் அடுத்த சித்தாம்பாடி கவுதம் நகரில் பெருமாள்ராசபேட்டை, சோகனூர், செம்பேடு பகுதிகளைச் சேர்ந்த இருபிரிவு இளைஞர்களிடையே மோதல் ஏற்பட்டபோது நிகழ்ந்த சம்பவத்தைக் குறிக்கிறது. இச்சம்பவத்தில் அரக்கோணம் அருகே சோகனூர் பகுதியைச் சேர்ந்த பட்டியலின இளைஞர்கள் இருவர் படுகொலை செய்யப்பட்டனர். 2021 சட்டமன்றத் தேர்தல் வாக்கு எண்ணிக்கை நடைபெற்ற ஏப்ரல் 6 ஆம் தேதிக்கு அடுத்த நாள் இருவர் படுகொலை செய்யப்பட்டதால், தமிழகத்தில் பதற்றம் ஏற்பட்டது. அரசியல் தலைவர்கள் பலரும் கண்டனம் தெரிவித்தனர்
## மேற்கோள்கள்

பகுப்பு:படுகொலைகள்
பகுப்பு:இராணிப்பேட்டை மாவட்டம்
சித்ரா தெப்

**சித்ரா தெப்** (Chitra Deb 24 நவம்பர் 1943- 1 அக்டோபர் 2017) ஒரு வங்காள புதின எழுத்தாளர் ஆவார்.

## ஆரம்ப கால வாழ்க்கை
சித்ரா தெப்  1943 இல் பிரித்தானிய இந்தியாவின் பூர்னியாவில் பிறந்தார். கொல்கத்தா பல்கலைக்கழகத்தில் வங்காள இலக்கியத்தில் முதுகலை மற்றும் முனைவர் பட்டம் பெற்றார். 

## இலக்கிய வாழ்க்கை
ஆனந்தபஜார் பத்ரிகாவில் தனது இலக்கிய வாழ்க்கையைத் தொடங்கினார், 1980 முதல் 2004 வரை அங்கு பணியாற்றினார். ஏபிபியின் நூலகப் பிரிவின் பொறுப்பாளராக இருந்தார். தெப் பல புத்தகங்கள மொழிபெயர்த்துள்ளார், வங்காளத்தின் சமூக மற்றும் கலாச்சார வரலாற்றில் பெண்களின் பங்களிப்பு குறித்து இவர் விரிவாக ஆராய்ச்சி செய்து எழுதியுள்ளார்

* *தகுர்பரிர் அந்தர்மஹல்*
* *தகுர்பரிர் பஹிர்மஹால்*
* *பிபாஹோபசோரர் கபியோகாதா*
* *அன்டோபூரர் ஆத்மோகோதா*
* *மஹிலா தக்தர்*
* *விங்ராஹர் பசிந்தா*
* *அப்போன் கியாலே சோலன் ராஜா*
* *ருபோபோதிர் மாலா*
* *பரதர் ராணி*
* *புத்தோதேப் கெமன் தேக்தே சிலன்*
* *அட்வூட் ஜடோ ஹதிர் கல்போ*
* *சித்திததர் அந்தோர்தன்*

## இறப்பு
டெப் தசைக் களைப்பு நோயால் பாதிக்கப்பட்ட இவர்  அக்டோபர் 2,  2017 அன்று கொல்கத்தாவில் காலமானார். 

## சான்றுகள்

பகுப்பு:வங்காள எழுத்தாளர்கள்
பகுப்பு:2017 இறப்புகள்
பகுப்பு:1943 பிறப்புகள்
நிருபமா தேவி

**நிருபமா தேவி** (Nirupama Devi     ) (7 மே 1883 - 7 ஜனவரி 1951)  முர்சிதாபாத் மாவட்டம் பகரம்பூரினைச் சேர்ந்த  ஒரு புனைகதை எழுத்தாளர் ஆவார். இவரது புனைபெயர் *ஸ்ரீமதி தேவி* . நிருபமா தேவியின் தந்தை நீதித்துறை ஊழியராக இருந்த நாஃபர் சந்திரா பட்டா ஆவார். இவர் வீட்டில் இருந்து கல்வி கற்றார்.

## படைப்புகள்
உச்சிரின்கால் இவரது முதல் புதினம் ஆகும். இவரது பிற படைப்புகள் பின்வருமாறு:

* *அன்னபூர்ணார் மந்திர் (1913), அதே பெயரிலான திரைப்படத்தினை 1954 இல் நரேஷ் மித்ரா தயாரித்தார்.*
* *தீதி (1915) (அவரது சிறந்த புதினமாகக் கருதப்படுகிறது) *
* *அலியா (1917)*
* *பித்திலிப்பி (1919)*
* *ஷியாமாலி (1919)*
* *பந்து (1921)*
* *அமர் டைரி (1927)*
* *யுகந்தரேர் கத (1940)*
* *அனுகர்சா (1941)*

## விருதுகள் மற்றும் கவுரவங்கள்
நிருபமா தேவி 1938 இல் '*புவன்மோஹினி தங்கப் பதக்கத்தையும்'<nowiki/>* 1943 இல் *'ஜகதரினி* தங்கப் பதக்கத்தையும்' கொல்கத்தா பல்கலைக்கழகத்தில் பெற்றார்.

## சான்றுகள்


பகுப்பு:1951 இறப்புகள்
பகுப்பு:1883 பிறப்புகள்
சாவித்திரி ராஜீவன்

**சாவித்ரி ராஜீவன்** (Savithri Rajeevan) ஓர் இந்திய கவிஞர், சிறுகதை எழுத்தாளர் மற்றும் ஓவியர் ஆவார். மலையாளத்தின் முன்னணி பெண் எழுத்தாளர்களில் ஒருவரான இவர் நான்கு கவிதைத் தொகுப்புகளையும் சிறு புனைகதைகளின் தொகுப்பையும் வெளியிட்டுள்ளார்.

இவர் 1956 இல் கேரளாவின் மலப்புரம் மாவட்டத்தில் பிறந்தார். கேரள பல்கலைக்கழகத்தில் மலையாள இலக்கியத்தில் பட்டம் பெற்ற பிறகு , பரோடா பல்கலைக்கழக நுண்கலை பீடத்தில் படித்தார். இவர் 2009 இல் கேரள மாநில சலச்சீத்ரா அகாதமியின் நடுவராக இருந்தார். அவர் லலித் கலா அகாதமியின் துணைத் தலைவராகவும்  சாகித்ய அகாதமியின் ஆலோசனைக் குழு உறுப்பினராகவும் பணியாற்றியுள்ளார். இவரது கவிதை பல்வேறு இந்திய மொழிகளிலும் சுவீடிய மற்றும் ஆங்கிலத்திலும் மொழிபெயர்க்கப்பட்டுள்ளது. இவர் 1975 முதல் எழுத்தாளர் பி.ராஜீவனுடன் சேர்ந்து வாழ்ந்து வருகிறார்.

## படைப்புகள்

### கவிதை

* *செரிவு* (1993, பக்ஷிக்கோட்டம் புக்ஸ், திருவனந்தபுரம்)
* *தேஹந்தரம்* (1999, மல்பெரி புக்ஸ், காலிகட்)
* *சாவித்ரி ராஜீவந்தே கவிதக்கல்* (2009, மாத்ரூபூமி புக்ஸ், காலிகட்)
* *அம்மே குலிப்பிக்கும்போல்* (2014, மாத்ரூபூமி புக்ஸ், காலிகட்)

### உரை நடை

* *சஞ்சாரியூட் தானு போயா வீடு* (2009, மாத்ருபூமி புக்ஸ், காலிகட்)

## மேற்கோள்கள்


பகுப்பு:மலையாள எழுத்தாளர்கள்
பகுப்பு:மலப்புறம் மாவட்ட மக்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:கேரளப் பெண் எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
அபெர்தீன் அருவி

thumb
**அபெர்தீன் அருவி** (*Aberdeen Falls*) 98 மீட்டர் உயரமுள்ள ஒரு அருவி ஆகும். இது இலங்கையின் நுவரெலியா மாவட்டத்தின் கினிகத்தனை அருகில் உள்ள கெகல்காமு ஒயாவில் உள்ளது. ஸ்காட்லாந்தின் மூன்றாவது பெரிய நகரமும் அபெர்டீன்ஷையரின் தலைநகருமான அபெர்தீனின் பெயரால் இந்த அருவி அழைக்கப்படுகிறது. கெகல்காமு ஓயா கெலானி ஆற்றின் முக்கிய துணை நதியாகும்.

கினிகத்தனை நகரத்திலிருந்து அபெர்தீன் நீர்வீழ்ச்சியை அடைய, அம்படலே சாலையில் பயணம் செய்து புத்தர் சிலை வரை செல்ல வேண்டும். பின்னர் அங்கிருந்து சுமார் 1.2 கி.மீ. நடந்து சென்று இந்த அருவியினை அடையலாம். அருவியின் தடாகத்தின் நடுவில் குளிப்பதும், நீந்துவதும் கடந்த காலங்களில் மரணத்தை ஏற்படுத்தியுள்ளது. இந்த நீர்வீழ்ச்சி பின்னால் ஒரு பெரிய பாறையால் மூடப்பட்டுள்ளது. இந்த நீர்வீழ்ச்சி இலங்கைத் தீவின் 18வது மிக உயர்ந்த இடமாக உள்ளது.

## மேலும் காண்க
* இலங்கையின் நீர்வீழ்ச்சிகளின் பட்டியல்

## குறிப்புகள்
* 

## மேற்கோள்கள்

பகுப்பு:இலங்கையின் அருவிகள்
பகுப்பு:Coordinates on Wikidata
சூரத்தாலி அருவி

**சூரத்தாலி அருவி** *(Surathali Falls)*( Sinhala   , *சூரதாலி எல்ல* ) சுமார் 60 மீட்டர் உயரமுடையது. இது இலங்கையின் இரத்தினபுரி மாவட்டத்தின் வால்ஹாபுதென்னாவில் உள்ளது. 
[இடது|thumb|347x347px| [ஏ-4 நெடுஞ்சாலை (இலங்கை)|கொழும்பு - மட்டக்களப்பு சாலையில் இருந்து அருவி தோற்றம்]]

## மேலும் காண்க
* இலங்கையின் நீர்வீழ்ச்சிகளின் பட்டியல்

## மேற்கோள்கள்
 

பகுப்பு:Coordinates on Wikidata
பகுப்பு:இலங்கையின் அருவிகள்
சாதியா கோச்சர்

**சாதியா கோச்சர்** (Saadiya Kochar) ஓர் இந்தியப் பெண் புகைப்படக்காரர் மற்றும் எழுத்தாளர் ஆவார்.

## வாழ்க்கை
ஜம்முவில் ஒரு சீக்கிய குடும்பத்தில் இவர் பிறந்தார்.  இவர் தில்லியில் உள்ள ஒரு கிறித்துவப் பள்ளியில் பயின்றார். மக்கள் தகவல் தொடர்பியல் பயின்ற இவர், ஓ.பி. ஷர்மா என்ற புகைப்படக் கலைஞரின் கீழ் திரிவேணி கலா சங்கத்தில் கல்வி கற்கச் சென்றார்.  ஆஸ்திரேலியாவின் ஐ.சி.பி.பியில் புகைப்படம் எடுத்தலில் தொழிற்கல்வி பட்டம் பெற்றார். இவருக்கு 24 வயதாக இருந்தபோது, அவர் தனது முதல் புத்தகமான *பீயிங் ...* என்பதனை வெளியிட்டார்*.* 

கோச்சர், காஷ்மீரில் ஒரு தசாப்தத்திற்கும் மேலாக பணியாற்றியுள்ளார்.  கோச்சர் தனது புகைப்படங்களை ஒரு சில தனி நிகழ்ச்சிகள் மூலமும் இந்தியாவிலும் வெளிநாட்டிலும் குழு நிகழ்ச்சிகளின் மூலமும் காட்சிப்படுத்தியுள்ளார். .  மனித வடிவம் குறித்த இவரது *பீயிங்* எனும் நூல் 2004 இல் வெளியிடப்பட்டது. காஷ்மீர் முஸ்லிம்கள் மற்றும் காஷ்மீர பண்டிதர்கள் எதிர்கொள்ளும் இடர்கள் குறித்து *லாஸ்* என்ற நிகழ்பட கலைத் திட்டத்தில் பணியாற்றியுள்ளார். தற்போது காஷ்மீரில் பயணம் செய்தும் அங்கேயே பணிபுரிந்தும் வருகிறார்.

## சான்றுகள்

 

## வெளி இணைப்புகள்

* அதிகாரப்பூர்வ வலைத்தளம் . 
* ராணா சித்திகி, " டேரிங் இன் பிளாக் அண்ட் ஒயிட்  ", *தி இந்து*, 22 ஜனவரி 2004.
* சுவாதி குமாரி, " ஸ்ட்ரிப் ட்ரிப் ", மிட்-டே.காம், 24 பிப்ரவரி 2009.
* ஷாலினி சிங், " கான்பிளிக்ட் கேமரா  ", *இந்துஸ்தான் டைம்ஸ்*, 29 மே 2010.
* " லாஸ்: ஒரு திரைப்படம் மற்றும் புகைப்பட கண்காட்சி ", மேடை-மாக், 11 டிசம்பர் 2012.
* பிந்து ஷாஜன் 
* நீதி சர்க்கார் 

பகுப்பு:1979 பிறப்புகள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
அன்னா சுஜாதா மத்தாய்

**அன்னா சுஜாதா மத்தாய்** (Anna Sujatha Mathai) இந்தியாவைச் சேர்ந்த ஒரு கவிஞர் ஆவார்.

## ஆரம்பகால வாழ்க்கை மற்றும் கல்வி
மத்தாய் சிரிய கிறிஸ்தவ பெற்றோருக்கு மகளாகப் பிறந்தார். மிராண்டா கல்லூரியில் ஆங்கில மொழி மற்றும் இலக்கியத்தில் இளங்கலைப் பட்டமும் , எடின்பரோ பல்கலைக்கழகத்தில் சமூக ஆய்வுகளில் முதுகலைப் பட்டமும் பயின்றார். இவர் இங்கிலாந்தில் சமூக ஆய்வுகள் துறையில் சில ஆண்டுகள் பணியாற்றினார்.

## இலக்கிய படைப்புகள்
மத்தாயின் *இன் தெயர் ஓன் வாய்ஸ்*  என்பது ஆர்லேன் ஆர் . கே. சைட் என்பவரால் 1993இல் தொகுக்கப்பட்டது. பின்னர் *போஸ்ட் - இண்டிபெண்டன்ஸ் போயட்ரி பை இண்டியன்ஸ்* என்பதனை அருந்ததி சுப்பிரமணியம் ( சாகித்ய அகாடமி ) தொகுத்துள்ளார்.

இவரது கவிதைகளில் சில இந்திய மற்றும் ஐரோப்பிய மொழிகளில் மொழிபெயர்க்கப்பட்டுள்ளன.

## புத்தகங்கள்
மத்தாய் ஐந்து கவிதைத் தொகுப்புகளை ஆங்கிலத்தில் வெளியிட்டுள்ளார்.

* *குரூசிபிகேசன்ஸ் (1970) எழுத்தாளர்கள் பட்டறை, கல்கத்தா*
* *வி தி அன்ரான்சில்ட் (1972) எழுத்தாளர்கள் பட்டறை, கல்கத்தா*
* *தி அட்டிக் ஆஃப் நைட் (1991) ரூபா & கோ. புது தில்லி*
* *லைஃப் - ஆன் மை சைட் ஆஃப் தெ ஸ்ட்ரீட்  (2005) [[சாகித்திய அகாதமி|சாகித்ய அகாடமி]] . (பெண்கள் கவிஞர்கள் 50 வது ஆண்டிற்காக காட்சிப்படுத்தப்பட்டது.*
* *மதர்ஸ் வீணா அண்ட் தெ செலக்டட் போயம்ஸ் (2013)*

## சான்றுகள்


பகுப்பு:வாழும் மக்கள்
பகுப்பு:எடின்பரோ பல்கலைக்கழக முன்னாள் மாணவர்கள்
தோஹா (இந்திய இலக்கியம்)

**தோஹா** (Doha) என்பது ஒரு பாடல் வசன வடிவமாகும், இது கி.பி 6 ஆம் நூற்றாண்டின் தொடக்கத்திலிருந்து இந்தியக் கவிஞர்களால் வட இந்தியாவின் கதை சொல்லிகளாலும் பரவலாகப் பயன்படுத்தப்பட்டது. கபீர், துளசிதாசர், ரஸ்கான், ரஹீம் ஆகியோரின் தோஹாக்கள் மற்றும் சாகிக்கள் எனப்படும் நானக்கின் தோஹாக்கள் பிரபலமானவை. இந்தி கவிஞரான பிஹாரேவின் சதாசாய் பல தோஹாக்களைக் கொண்டுள்ளது. தோஹாக்கள் இப்போது கூட எழுதப்பட்டுள்ளன.

## பின்னணி
**தோஹா** என்பது இந்திய கவிதைகளின் மிகவும் பழமையான "வசன வடிவம்" ஆகும். இது ஒரு சுயாதீனமான வசனம், ஒரு இணை, இதன் பொருள் தானே முழுமையானது.  அதன் தோற்றத்தைப் பொறுத்தவரை, கிரேக்க ஹெக்ஸாமெட்ரேவிடம் காணலாம் என்று ஹெர்மன் ஜேக்கபி பரிந்துரைத்திருந்தார். இது ஒரு வரியில் இரண்டு ஹெக்ஸாமீட்டர்களின் கலவையாகும்.இந்த வடிவம் அதன் பயன்பாட்டை பெரிதும் ஊக்குவித்த அபிராக்கள் அல்லது அகிர்களுக்கு ஆதரவாக இருந்தது. அபிராக்கள் இப்போது பாக்கித்தானில் உள்ள காந்தாரப் பகுதியை சேர்ந்தவர்களாக இருக்கின்றனர். அலெக்சாந்திரியாவின்  பண்டையக் கிரேக்க இதிகாசக் கவிஞரான ஓமரின் படைப்புகளின் மொழிபெயர்ப்பை இந்தியர்கள் கொண்டிருந்தார்கள் என்ற அடிப்படையில் ஜேக்கபியின் கோட்பாடு உள்ளது.  எனவே, மிக நீண்ட காலமாக தோஹா வசன வடிவம் குஜராத்தி, ராஜஸ்தானி (துஹா), மைதிலி, மராத்தி மற்றும் இந்தி நாட்டுப்புற மற்றும் வட இந்தியாவின் நவீன இலக்கியங்கள் மற்றும் பாக்கித்தானின் சிந்தி (தோஹோ) இலக்கியங்களில் பிரபலமாக பயன்படுத்தப்பட்டது. தோஹா என்ற சொல் சமசுகிருத சொற்களான *தோதகா*, திவிபாடி, திவிபதகா அல்லது தோதகா என்பதிலிருந்து உருவானதாகக் கருதப்படுகிறது. இது அபாத்ரசாவில் துஹாவியா என்றும் அழைக்கப்படுகிறது. இது காளிதாசனின் ஆரம்பகால குறிப்பான விக்ரமோர்வசியத்தில் உள்ளது. பண்டைய மொழிகளான பிரகிருதம், பாளி போன்ற மொழிகளிலும் தோஹாக்கள் தவறான முறையில் எழுதப்பட்டு மேற்கோள் காட்டப்பட்டுள்ளன. 
## மேற்கோள்கள்

பகுப்பு:இந்திய இலக்கியம்
பூதனும் திரையும்

[வலது|thumb|300x300px| [மச்சாட் மாமாங்கம்|மச்சாட் மாமாங்கத் திருவிழாவிற்கு செல்லும் பூதனும் திரையும்.]]

**பூதனும் திரையும்** (Poothan and Thira) என்பது இந்தியாவின் கேரளாவின் தெற்கு மலபார் பகுதியில் காணப்படும் ஒரு சடங்குக் கலை வடிவமாகும். இதில் மக்கள், இந்துக்கடவுளான சிவனின் பூத கணங்களையும், காளியின் திரை ஆகியோரை பிரதிநிதித்துவப்படுத்தும் ஆடைகளில் நூதன முரசு கொட்டி நடனமாடுகிறார்கள்.

வள்ளுவநாட்டின் கோயில் திருவிழாக்களிலு தலப்பிள்ளி, வன்னேரி மற்றும் பாலக்காடு ஆகியவற்றில் உள்ள சுற்றுப்புறங்களுடன் தொடர்புடைய பெருமண்ணன் / மண்ணான் சமூகத்தின் ஒரு பழங்கால நாட்டுப்புற கலை வடிவமாகும். திருவிழாவிற்கு எட்டு அல்லது பத்து நாட்களுக்கு முன்பு, அவர்கள் ஆடைகளை அணிந்து அந்தந்தப் பகுதிகளில் உள்ள அனைத்து வீடுகளுக்கும் சென்று நிகழ்த்துவார்கள்.

தீய சக்திகளிடமிருந்து கிராமங்கள் அல்லது நகரங்களை காப்பாற்ற கோயில்களை தூய்மைப்படுத்தும் இது வழக்கமாக வருடத்திற்கு ஒரு முறை அல்லது இரண்டு முறை நிக்ழத்தப்படுகிறது - குறிப்பாக திசம்பர் மற்றும் மே மாதங்களுக்கு இடையிலான பூரம் பண்டிகை காலங்களில் நிகழ்த்தப்படுகிறது.

## செயல் திறன்
ஒரு பொதுவான செயல்திறன் வெறும் கூச்சல்களையும் சைகைகளையும் உள்ளடக்கியிருக்கும். இவற்றும் தாள வாந்த்தியங்களையும் கொண்டிருக்கும். நடனக் கலைஞர்கள் பெரிய விசிறி வடிவ தலை-ஆடைகள் மற்றும் பெரும்பாலும் பயமுறுத்தும் நாக்குகளை ஒட்டிக்கொண்டு கண்களைக் கவரும் விதமாக முகமூடிகளைத் அணிகிறார்கள். பூதன் விளையாடும் நடனக் கலைஞர் வழக்கமாக பிரகாசமான வண்ண இறுக்கமாக நெய்யப்பட்ட உடையை அணிந்துகொள்கிறார். பெரும்பாலும் பிரகாசமான சிவப்பு வண்ணங்கள் உட்பட, நடனக் கலைஞர் நகரும் போது பளிச்சிடும் தங்க நிற பூச்சுகளால் அலங்கரிக்கப்படுவார். திரை விளையாடும் நடனக் கலைஞர் அரை வட்ட வடிவ கருப்பு கிரீடம் அணிந்து வருவார். அதில் தெய்வத்தின் சின்னங்கள் பொறிக்கப்பட்டிருக்கும்.

பாரம்பரியமாக கிராமப்புற பாலக்காட்டின் மன்னான் என்ற இந்து துணை சாதியைச் சேர்ந்த கலைஞர்களும், மலப்புறத்தின் தெற்கு பகுதிகளையும் திருச்சூரின் வடக்கு பகுதிகளையும் சேர்ந்தவர்களும் பாரம்பரியமாக இதை நிகழ்த்துகிறார்கள்  .

இடச்சேரி கோவிந்தன் நாயர்   எழுதிய  பூதப்பாட்டு என்ற மலையாளக் காவியக் கவிதை  பூதனும் திரையும் என்ற பாரம்பரியத்தை அடிப்படையாகக் கொண்டது.

## மேற்கோள்கள்

## வெளி இணைப்புகள்

* Kerala Tourism
* Kerala Festivals
பகுப்பு:கேரளப் பண்பாடு
பருல் சேகல்

**பருல் சேகல்** (Parul Sehgal) ஓர் இலக்கிய விமர்சகர் ஆவார். இவரது கட்டுரைகள் இலக்கிய இதழ்கள் மற்றும் செய்தித்தாள்களில் வெளியிடப்பட்டுள்ளன. இவர் *தி நியூயார்க் டைம்ஸ் புக் ரிவியூ* மற்றும் *[[த நியூயார்க் டைம்ஸ்|தி]]* நியூயார்க் டைம்ஸ் ஆகியவற்றின் புத்தக விமர்சகர் ஆவார். இவர் கொலம்பியா பல்கலைக்கழகத்திலும், நியூயார்க் நகர பல்கலைக்கழகத்திலும் கற்பித்தல் பணிகளை மேற்கொள்கிறார்.

சேகல் இந்திய பெற்றோருக்கு மகளாகப் பிறந்த இவர் இந்தியா, ஹங்கேரி, பிலிப்பைன்ஸ் மற்றும் வடக்கு வர்ஜீனியாவில் வளர்ந்தார். இவர் மாண்ட்ரீலில் உள்ள மக்கில் பல்கலைக்கழகத்தில் அரசியல் அறிவியல் .  பிரிவில் பட்டம் பெற்ற பிறகு, இவர் ஒரு தன்னார்வ தொண்டு நிறுவனத்தில் பணியாற்ற  டெல்லி சென்றார்.  *புக்ஃபோரம்*, *ஸ்லேட்*, *டின் ஹவுஸ்*, என்.பி.ஆர், *லிட்டரரி ரிவியூ*, *ஓ, தி ஓப்ரா இதழ்*, *தி ப்ளைன் டீலர்*, *தி ஐரிஷ் டைம்ஸ்* மற்றும் *டைம் அவுட் நியூயார்க் ஆகியவற்றுக்கான* இலக்கிய விமர்சனங்களை இவர் எழுதியுள்ளார்.

இவர் 2008 பான் ஆப்பிரிக்க இலக்கிய மன்றத்தின் ஒன் வேர்ல்ட் பரிசை வென்றார்.

## சான்றுகள்


## வெளி இணைப்புகள்

* பருல் சேகல், அதிகாரப்பூர்வ வலைத்தளம்.
* பருல் சேகல்: அன் ஓட் டூ என்வி, டெட் பேச்சு.

பகுப்பு:வாழும் மக்கள்
ராக்கி சாண்டில்யா

**ராக்கி சாண்டில்யா** (Rakhee Sandilya) ஓர் இந்திய எழுத்தாளர், மற்றும் ஆவணப்படத் தயாரிப்பாளர் ஆவார், மேலும் ரிப்பன் எனும் திரைப்படத்தின் மூலம் இயக்குநராக அறிமுகமானார்.

## தொழில் வாழ்க்கை
இவர் முன்பு *மெயின் அவுர் மிஸ்டர் ரைட்* எனும் திரைப்படத்தின் உதவி இயக்குநராகப் பணியாற்றினார்.

சாண்டில்யா லண்டனில் கல்வி பயின்றார். *எபிக்*  தொலைக்காட்சி வரிசைக்காக *<nowiki/>'மை பேபி நாட் மைன்', 'ஹெரிடேஜ் இந்தியா' மற்றும் 'தேசி ஃபோக்*' உள்ளிட்ட பல்வேறு விருது பெற்ற ஆவணப்படங்களில் பணியாற்றினார். திரைப்படங்களைத் தவிர, பல தொலைக்காட்சி விளம்பரங்களிலும் பணியாற்றியுள்ளார்.

2017 ஆம் ஆண்டில், கல்கி கோய்ச்லின் மற்றும் சுமித் வியாஸ் நடித்த ரிப்பன்  எனும் திரைப்படத்தினை  இயக்கியுள்ளார்.

## திரைப்படவியல்

## சான்றுகள்


## வெளி இணைப்புகள்

பகுப்பு:வாழும் மக்கள்
இராஜேஷ் யாதவ்

**இராஜேஷ் யாதவ்** என்பவர் ஒரு இந்திய திரைப்பட ஒளிப்பதிவாளர் ஆவார், இவர் தமிழ், தெலுங்கு, கன்னடம், மலையாள திரையுலகில் பணியாற்றுகிறார். இவர் ஒளிப்பதிவு செய்த  *லீ*, *பொக்கிசம்* போன்ற படங்கள் ஒளிப்பதிவுக்கு விமர்சன ரீதியாக பாராட்டப்பட்டன. 7 வது சென்னை சர்வதேச திரைப்பட விழாவில் சிறந்த ஒளிப்பதிவுக்கான சிறப்பு ஜூரி விருதை (பொக்கிசம் - திரைப்படம்) வென்றார்.

## திரைப்படவியல்

## குறிப்புகள்
 
* http://www.nettv4u.com/celebrity/tamil/cinematographer/rajesh-yadav
* https://in.bookmyshow.com/person/rajesh-yadav/33832
## வெளி இணைப்புகள்

* 

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
எலனிய மெய்யியல்

**எலனிய மெய்யியல்** *(Hellenistic philosophy)* என்பது (கிமு 300 முதல் கிபி 200 வரையிலான) எலனியக் காலத்தில் நிலவிய மேற்கத்திய மெய்யியலையும் பண்டைய கிரேக்க மெய்யியலையும் குறிக்கும். 

## பின்னணி
 எலனியக் காலம்  மாமன்னர் அலெக்சாந்தரின்(கிமு 356-கிமு 323) வெற்றிகளுக்குப் பின்னர் கிமு 323 இல் (அரிசுட்டாட்டில் கிமு 322 இல் இறந்தார்) அவர் இறந்ததும் தொடங்குகிறது. அலெக்சாந்தர் அவருக்கு முந்தைய பண்டைய கிரேக்கப் பண்பாட்டை நடுவண் கிழக்கு நாடுகளிலும் மேற்கத்திய ஆசியாவிலும் பரவச் செய்தார். பண்டைய கிரேக்க மெய்யியல்  சாக்ரட்டீசு (அண். கிமு 470-கிமு 399) காலத்தில் தொடங்கியது. சாக்ரட்டீசின் மாணவர் பிளாட்டோ ஆவார்; இவரது மாணவர் அரிசுட்டாட்டில் ஆவார்; அரிசுட்டாட்டில் அலெக்சாந்தருக்குக் கல்வி பயிற்றுவித்தார்.  செவ்வியல் காலச் சிந்தனையாளர்கள் பெரும்பாலும் ஏதென்சில் வாழ்ந்தனர். எலனியக் கால மெய்யியலாளர்கள் அப்பேரரசின் எல்லையெங்கும் பரவி முனைப்போடு செயலாற்றினர்.  இந்த உரோமப் பேரரசு காலத்தில்  பண்டைய உரோமானிய மெய்யியல் பேரரசு எல்லை முழுவதிலும் ஓங்கியிருந்தது.

## மேலும் காண்க
* அலெக்சாந்திரியப் பள்ளி
* பண்டைய கிரேக்க மெய்யியல்
* எலனியச் சமயம்

## மேற்கோள்கள்

## தகவல் வாயில்கள்
* A. A. Long, D. N. Sedley (eds.), *The Hellenistic Philosophers* (2 vols, Cambridge University Press, 1987)
* Giovanni Reale, *The Systems of the Hellenistic Age: History of Ancient Philosophy* (Suny Series in Philosophy), edited and translated from Italian by John R. Catan, Albany, State of New York University Press, 1985, .
*"Platonism." Cross, F. L., ed. in *The Oxford Dictionary of the Christian Church*. New York: Oxford University Press. 2005

## வெளி இணைப்புகள்

* The London Philosophy Study Guide  offers many suggestions on what to read, depending on the student's familiarity with the subject: Post-Aristotelian philosophy 
* "Readings in Hellenistic Philosophy" on PhilPapers, edited by Dirk Baltzly


பகுப்பு:பண்டைய கிரேக்க மெய்யியல்
பகுப்பு:எலனியக் காலம்
பகுப்பு:பிளாட்டோனியம்
பகுப்பு:மேற்கத்திய மெய்யியல்
தேவராஜ்-மோகன்

**தேவராஜ் - மோகன்** (*Devaraj–Mohan*) இந்திய திரையுலகில், முக்கியமாக தமிழ் மொழி திரைப்படங்களை இயக்கும் இரட்டையராக இருந்தார்கள். அவர்கள் குறைந்த பட்ஜெட்டில் தயாரிக்கப்பட்ட தரமான படங்களுக்காக அறியப்பட்டனர். இதனால் கிட்டத்தட்ட ஒவ்வொரு படத்திற்கும் மிகவும் நியாயமான லாபம் கிடைத்தது.

நடிகர் சிவகுமார் இவர்களின் பெரும்பாலான படங்களில் கதாநாயகனாக நடித்தார். 1980 க்குப் பிறகு, இருவரும் பிரிந்தனர். அதற்குப்பிறகு எஸ். தேவராஜன் மட்டும் சில படங்களை இயக்கியுள்ளார். தலையில் ஏற்பட்ட காயம் காரணமாக மோகன் 2012 ஜனவரியில் இறந்தார்.

## திரைப்பட பட்டியல்

## மேற்கோள்கள்

பகுப்பு:திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
அந்தமான் பூக்கொத்தி

thumb
**அந்தமான் பூக்கொத்தி** (*Andaman flowerpecker*)(*டைகேயம் விரெசன்சு*) என்பது டைகாய்டே எனும் பூக்கொத்தி பறவைக் குடும்பத்தில் உள்ள பறவை இனமாகும். இது அந்தமான் தீவுகளில் மட்டுமே காணப்படும் அகணிய உயிரி.

## நடத்தை மற்றும் சூழலியல்
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும்.

## மேற்கோள்கள்

*Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.

பகுப்பு:பூங்கொத்தி
அந்தமான் பக்கி

**அந்தமான் பக்கி** *(Andaman nightjar)(கேப்ரிமுல்கசு அந்தமானிகசு)* அந்தமான் தீவுகளில் காணப்படும் பக்கி பறவை சிற்றினங்களுள் ஒன்றாகும். இது சில நேரங்களில் பெரிய வால் பக்கியின் துணையினமாகக் கருதப்படுகிறது. இருப்பினும் இரு பக்கிகளும் ஒலி மற்றும் உருவ அடிப்படையில் வேறுபட்டவை.

அந்தமானில் உள்ள பெரும்பாலான தீவுகளில் இந்த பக்கி சிற்றினம் காணப்படுகிறது. மேலும் இது நர்கொண்டம் தீவிலும் காணப்படுவது. இதனுடைய ஒலியின் அடிப்படையில் தெரிய வருகிறது. தேக்கு காடுகளிலும், சிதறிய மரங்களைக் கொண்ட திறந்த பகுதியிலும் பொதுவானக இது காணப்படுகிறது. இதனுடைய அழைப்பு அதிர்வில்லா *தைக்,* என்பதாகும்.

## மேற்கோள்கள்

பகுப்பு:அந்தமான் பறவைகள்
அந்தமான் சிறிய ஆந்தை

**அந்தமான் சிறிய ஆந்தை** (Andaman scops owl)(*ஓட்டசு பாலி* ) என்பது அந்தமான் தீவுகளில் மட்டுமே காணக்கூடிய அகணிய உயிரியாகும். இந்த இனத்திற்கு வேலண்டின் பால் என்று பெயரிடப்பட்டுள்ளது. வேலண்டின் பால் என்பவர் அயர்லாந்து நாட்டினைச் சார்ந்த புவியியலாளர். இந்தியாவில் இவர் மேற்கொண்ட புவியியல் ஆய்வின்போது  பல்வேறு பறவை இனங்களை விவரித்துள்ளார்.

## படங்கள்

## மேற்கோள்கள்

பகுப்பு:ஆந்தைகள்
வாரணாசி சந்திப்பு தொடருந்து நிலையம்

**வாரணாசி சந்திப்பு தொடருந்து நிலையம்** (**Varanasi Junction railway station** (நிலைய குறியீடு: **BSB**) இந்த தொடருந்து சந்திப்பு நிலையத்திலிருந்து நாளொன்றுக்கு 42 தொடருந்துகள் பல இந்தியவின் பல்வேறு நகரங்களுக்குச் செல்கிறது. மேலும் நாளொன்றுக்கு 186 தொடருந்துகள் வாரணசி சந்திப்பு நிலையத்தில் நின்று செல்கிறது. இந்த சந்திப்பு தொடருந்து நிலயத்தில் நாளொன்றுக்கு 4 இலட்சம் பயணிகள் வந்து செல்கிறார்கள்.

இதன் கிழக்கில் 6 கிலோ மீட்டர் தொலைவில்  காசி தொடருந்து நிலையம்  மற்றும் இதன் வடகிழக்கில் 4 கிலோ மீட்டர் தொலைவில் வாரணாசி நகர தொடருந்து நிலையம் உள்ளது.  வாரணாசியிலிருந்து 18  கிலோ மீட்டர் தொலைவில் முகல்சராய் சந்திப்பு தொடருந்து நிலையம் உள்ளது.

## இதனையும் காண்க
* கங்கை காவிரி விரைவு இரயில்

## மேற்கோள்கள்

## வெளி இணைப்புகள்

*

பகுப்பு:வாரணாசி மாவட்டம்
பகுப்பு:உத்தரப் பிரதேசத் தொடருந்து நிலையங்கள்
பகுப்பு:வாரணாசி
பத்ரி (இயக்குநர்)

**பத்ரி** என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் முதன்மையாக தமிழ் திரையுலகில் பணியாற்றுகிறார். *மலர்கள்* என்ற தொலைக்காட்சித் தொடரில் தனது தொழில் வாழ்க்கையைத் தொடங்கிய இவர் 2007 ஆம் ஆண்டில் *[[வீராப்பு]] படத்தின் வழியாக*  திரைப்படத் துறையில் அறிமுகமானார்.

## தொழில்
சன் தொலைக்காட்சிக்காக *ஆடுகிறான் கண்ணன்*, *மலர்கள்* போன்ற தொலைக்காட்சி தொடர்களை இயக்கி பத்ரி தனது தொழில் வாழ்க்கையைத் தொடங்கினார். பின்னர் இவர்  சுந்தர் சி.யின் உதவியாளராக பணியாற்றுவதன் வழியாக திரைப்படங்களுக்கு மாறினார். அதன் பிறகு மலையாளத் திரைப்படமான *ஸ்படிகத்தின்* மறு ஆக்கமான *[[வீராப்பு]]* படத்தை  இயக்கி இயக்குநராக அறிமுகமானார். இந்த படம் 2007 இல் கலவையான விமர்சனங்களுடன் வெளியானது, ஒரு விமர்சகர் இது ஒரு "நகைச்சுவையான வணிக பொழுதுபோக்கு"  என்று கூறினார். மற்றொரு விமர்சகர் இது அசல் படம் போல சிறப்பானதல்ல என்று கருதினார். இவர் மீண்டும் சுந்தர் சி நடிக்க  *[[ஐந்தாம் படை]]* படத்தை இயக்கினார். இப்படத்தில் மலையாளத் திரைப்படமான *தேவசுரம்* படத்தின் காட்சிகளைத்  திருடியுள்ளதாக விமர்சகர்கள் குற்றம் சாட்டினர். மேலும் படம் எதிர்மறையான விமர்சனங்களைப் பெற்றது.

பின்னர் இவர் பரத் நடிக்க  *[[தம்பிக்கு இந்த ஊரு]]* படத்தை எழுதி இயக்கினார், படம் எதிர்மறையான விமர்சனங்களைப் பெற்றது மற்றும் வணிக ரீதியாக வெற்றிபெறவில்லை. பின்னர் சுந்தர் சி இயக்கிய *[[கலகலப்பு (2012 திரைப்படம்)|கலக்கலாப்பு]]* படத்தின் உரையாடலை எழுதினார்.

ரஜினிகாந்த் நடித்த *[[தில்லு முல்லு]]* படத்தின் மறு ஆக்கத்தை இயக்க சிவாவும்,  வேந்தர் மூவிசும் பத்ரியை அணுகினர். திறந்த மனதுடன் *தில்லு முல்லு* படத்தின் பணிகளில் நுழைந்ததாக பத்ரி கூறினார். "நான் கதைக்களத்தை சமகாலக் கதையாக்க விரும்பினேன். அசலில் இருந்து எழுத்துக்களைத் தக்க வைத்துக் கொண்டு, இன்றைய தலைமுறைக்கு ஏற்றவாறு  எழுதினேன் ".  இப்படத்தின் பணிகள் 24 ஆகத்து 2012 அன்று சென்னையில் உள்ள எம். ஆர். சி நகரில் உள்ள அரங்கில்  பூஜையுடன் தொடங்கப்பட்டது. விழாவில்   கார்த்தி, சினேகா, பிரசன்னா, மீனா, எஸ். ஏ. சந்திரசேகர், அம்பிகா, விஜய் ஆண்டனி, கே. பாலசந்தர், வாலி, தரணி ஆகிய பிரபலங்கள்  கலந்து கொண்டனர். சென்னை மற்றும் ஹைதராபாத்தில் படப்பிடிப்பு முடிந்த பின்னர் படக்குழு துபாய், அபுதாபிக்கு ஒரு சில பாடல்களையும் காட்சிகளை எடுக்க சென்றது. ராகங்கள் பதினாறு பாடல் துபாயில் படமாக்கப்பட்டது. படப்பிடிப்பு  2013 மார்ச்சில் நிறைவடைந்தது. படப்பிடிப்பை முடித்தபின், பத்ரி 'தில்லு முல்லு' மறுகலவை இசை காணொளியை படமாக்க முடிவு செய்து, எம். எஸ். விஸ்வநாதனை யுவன் ஷங்கர் ராஜாவுடன் இணைந்து  பாடலில் தோன்றும்படி செய்தார். முன்னதாக மறைந்த தேங்காய் சீனிவாசன் நடித்த கதாபாத்திரத்தில்  பிரகாஷ் ராஜ் நடித்தார். இயக்குநர் பத்ரி கூறுகையில், "தேங்காய் சீனிவாசனின் பாத்திரத்தில் ஒருவரை நடிக்க வைப்பது சவாலானது. பிரகாஷ் ராஜை தவிர வேறு யாரையும் என்னால் நினைக்க முடியவில்லை ".  சௌகார் ஜானகியின் பாத்திரத்தில் நடிக்க கோவை சரளா தேர்வு செய்யப்பட்டார்.  கமல்ஹாசன் செய்திருந்த விருந்தினராக தோற்றத்தை சந்தானத்தைக் கொண்டு செய்வித்தார்.

*தில்லு முல்லு* கலவையான விமர்சனங்களைப் பெற்றது. *[[தி டைம்ஸ் ஆஃப் இந்தியா|டைம்ஸ் ஆப் இந்தியாவின்]]* எம். சுகந்த் 3.5 / 5 ஐக் கொடுத்து, "இந்த (படத்திற்கான) சிறப்பின் பெருமளவு இயக்குநர் பத்ரிக்குத்தான் செல்ல வேண்டும், அதன் கதையை தெளிவாகக் கூறுகிறார். " 

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
அந்தமான் குயில் புறா

**அந்தமான் குயில் புறா** (*Andaman cuckoo-dove*)(*மேக்ரோபீஜியா ரூபிபென்னிசு*) என்பது கோலம்பிடே குடும்பத்தில் உள்ள புறா வகைகளுள் ஒன்றாகும்.

இது அந்தமான் நிக்கோபார் தீவுகள்களில் மட்டுமே காணப்படும் அகணிய உயிரியாகும். வாழ்விட இழப்பு காரணமாக இது அரிதாகி வருகிறது.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:புறாக்கள்